**Adatkezelési tájékoztató és hozzájáruló nyilatkozat**

A „**KE-VÍZ 21" Építőipari zártkörűen működő Részvénytársaság** (a továbbiakban: Társaság) belső adatkezelési folyamatai jogszerűségének és az érintettek jogainak biztosítása, valamint az érintettek tájékoztatása céljából az alábbi adatvédelmi tájékoztatót alkotja.

|  |  |
| --- | --- |
| Adatkezelő megnevezése: | **„KE-VÍZ 21" Építőipari zártkörűen működő Részvénytársaság** |
| Adatkezelő cégjegyzékszáma: | **Cg. 15-10-040270** |
| Adatkezelő székhelye: | **4400 Nyíregyháza, Vécsey u. 21.** |
| Adatkezelő elektronikus címe: | **info@keviz.hu**  |
| Adatkezelő képviselője:Adatvédelmi tisztviselő: | **Bencze Antal vezérigazgató****Bencze Antal Zoltán vezérigazgató-helyettes****Bencze Gábor igazgatósági tag****Hajzer Gábor vállalkozási igazgató****Dr. Szakolczai Zsolt gazdasági igazgató****valamennyien önálló képviseleti jogosultsággal** **Nincs** |

Társaságunk az álláshirdetésére Ön által megküldött pályázatában szereplő személyes adatok kezelésével, védelmével kapcsolatban az alábbi tájékoztatást adja.

Az Ön által megküldött pályázati anyagot a Társaságunk, mint adatkezelő kezeli.

Amennyiben elküldi Társaságunk részére pályázati anyagát (önéletrajz, motivációs levél) álláshirdetésre jelentkezés céljából, a beküldést követően Társaságunk az abban szereplő adatokat kezelni fogja a meghirdetett állás betöltése, valamint az Ön jelentkezésének elbírálása céljából.

Amennyiben Ön elektronikus vagy postai úton elküldi társaságunkhoz a pályázati anyagát, úgy az abban foglalt személyes adatok kezelését valamennyi hatályos, de elsősorban az alábbi jogszabályok előírásai szerint kezeljük:

* információs önrendelkezési jogról és az információszabadságról szóló 2011. évi CXII. törvény (továbbiakban Info. tv.), valamint
* az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) (továbbiakban: Rendelet) szabályai és előírásai alapján végezzük.

A fentiek értelmében amennyiben Ön a pályázati anyagát az álláshirdetésre történő jelentkezés céljából elküldi a Társaságunk részére, azt Társaságunk a Rendelet 6. cikk (1) bekezdés a) pontja szerint, az Ön hozzájárulása alapján kezeli. Ön a jelentkezése megküldésével egyúttal kijelenti, hogy a megadott adatok a valóságnak megfelelnek és azok közlése önkéntesen történt. Tájékoztatjuk, hogy személyes adatait (pályázati anyagát) a Társaságunk senkinek nem továbbítja.

Az, hogy Ön a jelen tájékoztató megismerését követően a jelentkezését megküldi a részünkre, egyértelmű hozzájárulásnak minősül a személyes adatainak a jelen tájékoztatóban írt célból történő kezelésére. Ettől függetlenül kérjük, hogy a jelen tájékoztató 1. sz. mellékletében szereplő hozzájárulást küldje meg részünkre postai úton vagy elektronikus formában.

Tájékoztatjuk, hogy a személyes adatok kezelése kizárólag a megfelelő munkatárs kiválasztása céljából történik.

A Társaságunk a személyes adatokat bizalmasan kezeli, az adatok megőrzése érdekében megtesz minden az adattároláshoz, adatkezeléshez kapcsolódó informatikai és egyéb biztonságos adatkezelést elősegítő technikai és szervezési intézkedéseket.

Az Ön pályázati anyagát az Ön kérésére bármikor, a meghirdetett állás betöltésekor, vagy legkésőbb a jelentkezéstől számított egy év elteltével töröljük.

**\*\*\*\*\***

**Adatkezelés célja**

A Társaság által meghirdetett állás betöltéséhez szükséges kiválasztási folyamat lebonyolítása, a kiválasztás során a jelentkezők szakmai és emberi jellemzőinek, iskolai végzettségének, korábbi munkatapasztalatának a megismerése annak érdekében, hogy megtaláljuk a megüresedett pozíció betöltésére leginkább alkalmas személyt.

**Kezelt személyes adatok:**

Az Ön által megküldött pályázati anyagban szereplő személyes adatok, így elsősorban: önéletrajz, motivációs levél.

Amennyiben Ön további személyes adatot küld a Társaságunk részére, akkor azt is jelen tájékoztatóban írtak szerint kezeljük. Amennyiben az állásjelentkezésének elbírálásához valamely, Ön által megküldött dokumentumra vagy adatra nincs szükségünk, vagy azok kezelése ellentétes a célhoz kötöttség elvével, úgy azokat azonnal töröljük, vagy megsemmisítjük.

**Adatkezelés jogalapja**

A Rendelet 6. cikk (1) bekezdés a) pontja, tehát az Ön hozzájárulása képezi a személyes adatai kezelésének jogalapját.

Azzal, hogy Ön jelentkezik a Társaságunk álláshirdetésére, és ezért megküldi részünkre a szükséges pályázati anyagot, egyértelműen és tevőlegesen jelzi hozzájárulását ahhoz, hogy a jelentkezés során megküldött személyes adatait kezeljük a kiválasztási folyamat során a jelen tájékoztatóban írtak szerint.

**Rendelkezésre bocsátott személyes adatok címzettjei**

A Társaság személyes adatokat nem továbbítja senki részére.

Az Ön által átadott személyes adatokat Társaságunk kizárólag azon munkavállalói jogosultak kezelni, akik a meghirdetett állás betöltése kapcsán javaslattételi vagy döntési jogosultsággal rendelkeznek.

**Személyes adatok továbbítása harmadik országba, vagy nemzetközi szervezet**

Társaságunk az Ön fenti személyes adatait nem továbbítja sem harmadik országba, sem nemzetközi szervezethez.

**Személyes adatok kezelésének időtartama**

Kizárólag az állás betöltéséig, de legfeljebb 1 évig.

**Automatizált döntéshozatal és profilalkotás**

Egyik sem történik az adatkezelés során.

**Személyes adatok szolgáltatása**

A személyes adatok kezelése a pályázat elbírálásának és a kiválasztási folyamat lefolytatásának alapvető feltétele.

**\*\*\*\*\***

**Az Ön jogai az adatkezeléshez kapcsolódóan**

**Tájékoztatáshoz való jog**

Önnek joga van az adatkezeléssel kapcsolatos tájékoztatáshoz, melyet a Társaság jelen tájékoztató rendelkezésre bocsátása útján teljesít.

**Hozzájáruláson alapuló adatkezelések**

Amennyiben valamely adatkezelés jogalapja a Rendelet. 6. cikk (1) bekezdés a) pont szerint az Ön hozzájárulása, Ön jogosult bármikor a korábban az adatkezelésre adott hozzájárulását visszavonni. Fontos azonban tudnia, hogy a hozzájárulás visszavonása kizárólag azon adatokra vonatkozik, amelyek kezelésének más jogalapja nincs. Amennyiben az érintett személyes adatok kezelésének más jogalapja nincs, abban az esetben a hozzájárulás visszavonását követően a személyes adatokat véglegesen és visszaállíthatatlanul töröljük. A hozzájárulás visszavonása a visszavonás előtt a hozzájárulás alapján végrehajtott adatkezelés jogszerűségét nem érinti.

**Hozzáférési jog**

Ön kérelmére a Társaság bármikor a későbbiekben tájékoztatja, hogy a személyes adatainak kezelése folyamatban van-e és ha igen, akkor a személyes adatokhoz és a következő információkhoz hozzáférést biztosítunk:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel Társaságunk a személyes adatokat közölte vagy közölni fogja, ideértve különösen a harmadik országbeli címzetteket, illetve a nemzetközi szervezeteket;
4. a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. tájékoztatjuk továbbá Önt azon jogáról, hogy kérelmezheti a Társaságtól az Önre vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. a valamely felügyeleti hatósághoz címzett panasz benyújtásának, illetve bírósági eljárás megindításának joga;
7. ha az adatokat nem közvetlenül Öntől gyűjtöttük, a forrásukra vonatkozó minden elérhető információ;
8. ha sor kerül automatizált döntéshozatalra, ennek tényéről, ideértve a profilalkotást is, valamint legalább ezekben az esetekben az alkalmazott logikáról, tehát arról, hogy az ilyen adatkezelés milyen jelentőséggel, és az érintettre nézve milyen várható következményekkel bír.

**Személyes adatok helyesbítéséhez való jog**

Ön bármikor jogosult arra, hogy kérésére indokolatlan késedelem nélkül helyesbítsük az Önre vonatkozó pontatlan személyes adatokat. Figyelembe véve az adatkezelés célját, Ön jogosult arra is, hogy kérje a hiányos személyes adatok - egyebek mellett kiegészítő nyilatkozat útján történő - kiegészítését.

Kérjük, a személyes adataiban bekövetkezett változást a Társaságunknak mielőbb jelentse be, ezzel is megkönnyítve a jogszerű adatkezelést, valamint az Ön jogainak érvényesülését.

**Törléshez való jog**

Ön jogosult arra, hogy kérésére a Társaságunk indokolatlan késedelem nélkül törölje az Önre vonatkozó személyes adatokat, ha az alábbi indokok valamelyike fennáll:

1. a személyes adatokra már nincs szükség abból a célból, amelyből azokat gyűjtöttük vagy más módon kezeltük;
2. hozzájáruláson alapuló adatkezelés esetén Ön visszavonja az adatkezelés alapját képező hozzájárulását, és az adatkezelésnek nincs más jogalapja;
3. Ön tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy Ön tiltakozik a közvetlen üzletszerzés céljából történő adatkezelés ellen;
4. a személyes adatokat jogellenesen kezeltük;
5. a személyes adatokat a Társaságunkra alkalmazandó uniós vagy tagállami jogban előírt jogi kötelezettség teljesítéséhez törölni kell;
6. a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

A Társaságunk az Ön törlési kérelmét nem teljesíti, amennyiben a további adatkezelés szükséges az alábbi okok valamelyike miatt:

1. a véleménynyilvánítás szabadságához és a tájékozódáshoz való jog gyakorlása céljából;
2. a személyes adatok kezelését előíró, a Társaságra alkalmazandó uniós vagy tagállami jog szerinti kötelezettség teljesítése, illetve közérdekből végzett feladat végrehajtása céljából;
3. a népegészségügy területét érintő közérdek alapján;
4. a közérdekű archiválás céljából, tudományos és történelmi kutatási célból vagy statisztikai célból, amennyiben a törlés valószínűsíthetően lehetetlenné tenné vagy komolyan veszélyeztetné ezt az adatkezelést; vagy
5. jogi igények előterjesztéséhez, érvényesítéséhez, illetve védelméhez.

Az adatok törlése végelegesen és visszaállíthatatlanul történik.

**Az adatkezelés korlátozásához való jog**

Ön jogosult arra, hogy kérésére a Társaság korlátozza az adatkezelést, ha az alábbiak valamelyike teljesül:

1. Ön vitatja a személyes adatok pontosságát; ez esetben a korlátozás arra az időtartamra vonatkozik, amely lehetővé teszi, hogy ellenőrizzük a személyes adatok pontosságát;
2. az adatkezelés jogellenes, és Ön ellenzi az adatok törlését, ehelyett kéri azok felhasználásának korlátozását;
3. a Társaságunknak már nincs szüksége a személyes adatokra adatkezelés céljából, de a Ön igényli azokat jogi igények előterjesztéséhez, érvényesítéséhez vagy védelméhez; vagy
4. Ön tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy a Társaságunk jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, az ilyen személyes adatokat a tárolás kivételével csak

1. az Ön hozzájárulásával,
2. jogi igények előterjesztéséhez, érvényesítéséhez vagy védelméhez,
3. más természetes vagy jogi személy jogainak védelme érdekében, vagy
4. az Unió, illetve valamely tagállam fontos közérdekéből kezelhetjük.

**Tiltakozáshoz való jog**

Amennyiben az Ön személyes adatai kezelésének Társaságunk jogos érdeke a jogalapja, mint jelen esetben, úgy Ön jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen, ideértve az említett rendelkezéseken alapuló profilalkotást is.

Ebben az esetben Társaságunk a személyes adatokat nem kezelheti tovább, kivéve, ha bizonyítjuk, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

A Társaság jogos indokait a jelen tájékoztató adatkezelés céljára és jogalapjára vonatkozó részeiben kerül részletezésre.

**Adathordozhatósághoz való jog**

Ön jogosult arra, hogy az Önre vonatkozó, Ön által a Társaság rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy kérje ezen adatok egy másik adatkezelő részére történő továbbítását. Ön tehát jogosult kérni, hogy személyes adatait a Társaság közvetlenül egy másik adatkezelőnek küldje meg.

**\*\*\*\*\***

**Az Ön jogainak érvényesítésére szolgáló eljárásrend**

Ön a fenti jogait a info@keviz.hu címre megküldött elektronikus levelében, vagy a Társaság székhelyére eljuttatott postai levélben, illetve a Társaság székhelyén személyesen tudja gyakorolni. A Társaság az Ön kérelmének beérkezésétől számított 30 napon belül intézkedik a kérelem teljesítése érdekében, vagy tájékoztatja Önt a teljesítés megtagadásának okairól és a jogorvoslati jogairól.

**\*\*\*\*\***

**Jogorvoslati jog az adatkezeléshez kapcsolódóan:**

Amennyiben Ön úgy ítéli meg, hogy az Önre vonatkozó személyes adatok kezelése megsérti a Rendeletet, jogosult arra, hogy – az egyéb közigazgatási vagy bírósági jogorvoslatok sérelme nélkül – panaszt tegyen egy felügyeleti hatóságnál. A hatóságnak ezt követően az Ön panaszát ki kell vizsgálnia és a vizsgálat eredményéről Önt értesítenie kell. A panasz megtételére Ön jogosult bármelyik európai uniós tagállami hatóságnál, így különösen a szokásos tartózkodási helye, a munkahelye vagy a feltételezett jogsértés helye szerinti tagállamban. A magyar adatvédelmi hatóság elérhetőségeit alul olvashatja.

A bírósági jogorvoslathoz való jogának érvényesítése érdekében Ön a Társaságunkkal szemben bírósághoz fordulhat, ha megítélése szerint a Társaságunk, illetve az általunk megbízott vagy rendelkezésünk alapján eljáró adatfeldolgozó az Ön személyes adatait a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével kezeli.

A bíróság az ügyben soron kívül jár el. A per elbírálása a törvényszék hatáskörébe tartozik. A per - az Ön választása szerint - az Ön lakóhelye vagy tartózkodási helye, vagy a Társaságunk székhelye szerinti törvényszék (Nyíregyházi Törvényszék) előtt is megindítható.

A Nemzeti Adatvédelmi és Információszabadság Hatóságnál (NAIH) bejelentéssel a Társasággal szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve hogy a tájékoztatáshoz, hozzáféréshez, helyesbítéshez, korlátozáshoz, törléshez, jogorvoslathoz való jogainak érvényesítését a Társaság korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

Nemzeti Adatvédelmi és Információszabadság Hatóságnál (NAIH)

Posta cím: 1530 Budapest, Pf.: 5.

Cím: 1125 Budapest, Szilágyi Erzsébet fasor 22/c

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

URL: <http://naih.hu>

Nyíregyháza, 2018. május 22.

**ADATKEZELÉSHEZ TÖRTÉNŐ**

**HOZZÁJÁRULÁS**

Alulírott

NÉV:

LAKCÍM:

EMAIL:

a „**KE-VÍZ 21" Építőipari zártkörűen működő Részvénytársaság** (székhely: 4400 Nyíregyháza, Vécsey u. 21., továbbiakban: Társaság) által meghirdetett állás betöltésével kapcsolatban az alábbi jognyilatkozatot teszem:

A Társaságnak az álláshirdetésre jelentkezők részére közzétett/megküldött adatkezelési tájékoztatóját megismertem, és hozzájárulásomat adom ahhoz, hogy a Társaság a részére megküldött pályázati anyagomat és az abban foglalt, általam közölt személyes adatokat az állás betöltéséig, de legfeljebb 1 évig kezelje.

Dátum: \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Név: Aláírás: